Mi yesselwi uneɣlaf, s usarag n teẓrit, yiwen n usarag aɣelnaw s tihawt n yikataren n tedbelt talemmast, inemhalen n usegmi, iwnetlayen imuta d yiɣellaten n yigezda deg tmehliwin n usegmi, iwekked-d dakken tuqqla taɣurbizt ay d-itteddun ad tili d « tasurfant deg wayen yerzan tiɣawsiwin timaynutin ara d-yilin deg ugzum n usegmi, yernu iger-d tiɣri i usmuteg d imdeqqeq, tihawt deg unrar d wugar n teɣḍeft », ɣef wakken ay d-yerna uɣbalu-a.
I lmend n waya, yumeṛ ikataren d-yelhan s uḍfar d usnas n yisemtar n usarag aɣelnaw ay d-yellan ussan n 12 d 13 Yulyu yezrin yernu ad kemmlen aḍfar n temhal ay asen-yettwawekklen.
I lmend n waya, yenna-d dakken yessefk ad yili « usmuteg d usɣiwes yelhan » i tuqqla taɣurbizt n 2022-2023 s uḍman dakken timṣukin timaynutin ad zerkent tigna yessefken uqbel akk ad ttwareẓment yernu tasmilt taɣlifant d-yelhan s tmeṣkiwt n yiɣsuren isegmanen ad temlilt deg tɣemlilt tafeɣnamit gar 24 Ɣuct d 6 Ctembeṛ 2022.
kab_Latn kab_Latn kab_Latn